Jaan Vares (arst)

Jaan Vares (21. jaanuar 1889 Sova talu, Aidu vald, Paistu kihelkond, Viljandimaa – 20. oktoober 1967 Wilmington, Delaware, USA) oli Eesti arst ja Viljandi linnapea.

Lõpetas 1907. aastal Viljandi Linnakooli, sooritas 1908. aastal Moskvas küpsuseksami. Õppis aastatel 1909–1917 Moskva Ülikooli arstiteaduskonnas, mille lõpetas arsti kutsega. Alates 1915. aastast teenis ta ka asearstina Venemaa sõjaväes Esimeses maailmasõjas. Akadeemiliselt oli ta Eesti Üliõpilaste Seltsi liige.

Töötas alates 1918. aastast Viljandis arstina, juhatas Vabadussõja ajal Viljandi Ühistöö haiglat. 

Oli 1920. aastast ka linnavolikogu liige ning aastatel 1936–1939 volikogu juhataja. Oli aastatel 1924–1927 Viljandi linnapea. 

Oli 1920–1941 Viljandi Eesti Punase Risti Komitee juhataja ning 1928–1941 kultuuriseltsi Koit esimees. Oli ka Noorkotkaste Maleva juhatuses vanema abi, Kaitseliidu malevaülem ja sanitaarpealik, Viljandi Haridusseltsi Tütarlaste Gümnaasiumi juhatuse liige, Vabatahtliku Tuletõrjeühingu arst, kindlustusseltsi „Eesti“ nõukogu liige ning Viljandi Majaomanikkude Ühispanga nõukogu esimees.

Põgenes Nõukogude okupatsiooni eest 1944. aastal koos perega Saksamaale, oli põgenikelaagri arst Wiesbadenis, Kasselis ja Geislingenis. Emigreerus 1949. aastal Kanadasse. Kolis pensionieas Ameerika Ühendriikidesse.

Tunnustus
Ühistöö teenetemärk
Eesti Punase Risti III klassi teenetemärk, 22.02.1921Teenetemärkide kavalerid
Eesti Punase Risti mälestusmärgi II järgu II aste, 19.02.1927Teenetemärkide kavalerid
Kaitseliidu Valgeristi III klass

Vaata ka
Varese sild

Viited

 Kirjandus 
"Dr. Jaan Vares 50. aastane". Sakala nr 8, 20. jaanuar 1939. Lk 5

Välislingid
Eesti ohvitserid 1918-1940

Kategooria:Eesti arstid
Kategooria:Arstide Koja liikmed
Kategooria:Viljandi linnapead
Kategooria:Eesti Punase Risti III klassi teenetemärgi kavalerid
Kategooria:Eesti Punase Risti II järgu II astme teenetemärgi kavalerid
Kategooria:Viljandi linnavolikogu liikmed
Kategooria:Kaitseliidu Sakala maleva liikmed
Kategooria:Eesti Üliõpilaste Seltsi liikmed
Kategooria:Eesti tuletõrjujad
Kategooria:Kotkajuhid
Kategooria:Eestlased Kanadas
Kategooria:Eestlased Ameerika Ühendriikides
Kategooria:Sündinud 1889
Kategooria:Surnud 1967